CELEX: 31995D0471
Language: el
Date: 1995-10-26 00:00:00
Title: 95/471/ΕΚ: Απόφαση της Επιτροπής της 26ης Οκτωβρίου 1995 για τροποποίηση της απόφασης 93/590/ΕΚ σχετικά με την αγορά, εκ μέρους της Κοινότητας, αντιγόνων κατά της νόσου του αφθώδους πυρετού στο πλαίσιο της κοινοτικής δράσης η οποία αφορά αποθέματα εμβολίων κατά της νόσου του αφθώδους πυρετού

Avis juridique important

|

31995D0471

95/471/ΕΚ: Απόφαση της Επιτροπής της 26ης Οκτωβρίου 1995 για τροποποίηση της απόφασης 93/590/ΕΚ σχετικά με την αγορά, εκ μέρους της Κοινότητας, αντιγόνων κατά της νόσου του αφθώδους πυρετού στο πλαίσιο της κοινοτικής δράσης η οποία αφορά αποθέματα εμβολίων κατά της νόσου του αφθώδους πυρετού  

Επίσημη Εφημερίδα αριθ. L 269 της 11/11/1995 σ. 0029 - 0029

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης  Οκτωβρίου 1995 για τροποποίηση της απόφασης 93/590/ΕΚ σχετικά με την αγορά, εκ μέρους της  Κοινότητας, αντιγόνων κατά της νόσου του αφθώδους πυρετού στο πλαίσιο της κοινοτικής δράσης η οποία  αφορά αποθέματα εμβολίων κατά της νόσου του αφθώδους πυρετού (Κείμενο που παρουσιάζει ενδιαφέρον  για τον ΕΟΧ) (95/471/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 91/666/ΕΟΚ του Συμβουλίου της 11ης Δεκεμβρίου 1991 για τη δημιουργία κοινοτικών  αποθεμάτων εμβολίων κατά της νόσου του αφθώδους πυρετού  (1), και ιδίως το άρθρο 7, Εκτιμώντας: ότι, στην απόφαση 93/590/ΕΚ της Επιτροπής της 5ης Νοεμβρίου 1993 για την αγορά αντιγόνων κατά της  νόσου του αφθώδους πυρετού στο πλαίσιο της κοινοτικής δράσης η οποία αφορά αποθέματα εμβολίων κατά  της νόσου του αφθώδους πυρετού  (2), προβλέπεται ότι τα αντιγόνα αυτά πρέπει να είναι αποθηκευμένα  σε τέσσερα σημεία 7 ότι οι εμπορευόμενοι της τράπεζας αντιγόνων η οποία βρίσκεται στις εγκαταστάσεις της εταιρείας  Bayer στην Κολωνία, έχουν πληροφορήσει την Επιτροπή ότι δεν επιθυμούν πλέον να εξακολουθήσουν να  παρέχουν αυτή την υπηρεσία στην Κοινότητα 7 ότι, επομένως, είναι αναγκαίο να προβλεφθεί σε άλλη τράπεζα των αντιγόνων που είναι αποθηκευμένα  στην Κολωνία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 3 της απόφασης 93/590/ΕΚ αντικαθίσταται από το ακόλουθο  κείμενο: «Άρθρο 3 Ο συνολικός αριθμός των αντιγόνων θα υποδιαιρεθεί σε τρία μέρη, έκαστο εκ των οποίων θα αποθηκευθεί  σε μία από τις ακόλουθες τράπεζες αντιγόνων: α)  The Institute for Animal Health, Pirbright: 2,5 εκατομμύρια δόσεις, εκ των οποίων Ο1 ευρωπαϊκού  στελέχους και Α5 ευρωπαϊκού στελέχους 7 β)  1ZP, Brescia: 2,5 εκατομμύρια δόσεις, εκ των οποίων Ο1 μεσανατολικού στελέχους και Α22 7 γ)  LNPB, Lyon: 2,5 εκατομμύρια δόσεις, εκ των οποίων Ο1 μεσανατολικού στελέχους, Α22, Ο1  ευρωπαϊκού στελέχους και Α5 ευρωπαϊκού στελέχους.». Άρθρο 2 Η παρούσα απόφαση απευθύνεται στα κράτη μέλη.. Βρυξέλλες, 26 Οκτωβρίου 1995. Για την Επιτροπή Franz FISCHLER Μέλος της Επιτροπής